AaB Ishockey sættes til salg.

Store omvæltninger i AaB. I en pressemeddelelse skriver AaB, at de lukker AaB Ishockey til foråret, medmindre det lykkes at finde en køber. - Vi fortsætter det arbejde og den proces, som vi lovede vores aktionærer i forbindelse med kapitaludvidelsen i foråret 2011, konstaterer AaB's adm. direktør Poul Sørensen. - Der arbejdes til stadighed på at få sikret positiv drift, og det er i konsekvens heraf, at AaB Ishockey og AaB College nu står over for ændringer, påpeger Poul Sørensen, der har valgt at opsige sin stilling til fratrædelse senest sommeren 2012. Desuden afvikles AaB deres college, og opretter en anden form for talentarbejde. Samtidig har direktør  Poul Sørensen meddelt, at han stopper som direktør i AaB-koncernen.